Author: Marta Štefaničková
Last saved by: Peter
Company: Vodohospodárska výstavba

Zmluva o výkonoch vo verejnom záujme
prevádzky Sústavy vodných diel Gabčíkovo- Nagymaros

uzatvorená podľa § 269 a nasl. Obchodného zákonníka číslo 513/91 Zb. v platnom znení a v súlade s príslušnými ustanoveniami zák. č. 111/90 Zb. o štátnom podniku v platnom znení, zák. č. 138/73 Zb. o vodách v platnom znení a § 20 zák. č. 263/99 Z.z. o verejnom obstarávaní tovarov, služieb a verejných prác v platnom znení.

Slovenská republika zastúpená Ministerstvom pôdohospodárstva Slovenskej republiky a Vodohospodárska výstavba, š.p., Bratislava (ďalej len zmluvné strany) v záujme zabezpečenia bezpečnej prevádzky Sústavy vodných diel Gabčíkovo - Nagymaros na slovenskom území, ako aj z dôvodu zabezpečenia plavebnej cesty na rieke Dunaj cez toto vodné dielo a úpravy právnych a finančných vzťahov medzi zmluvnými stranami, ktoré pri tejto prevádzke vznikajú, uzatvárajú túto zmluvu :

OBJEDNÁVATEĽ:	Slovenská republika zastúpená Ministerstvom pôdohospodárstva
	Dobrovičova  č.12	
	812 66 Bratislava
Štatutárny orgán :	Ing. Pavel Koncoš
	minister
Zástupca pre vecné	Ing. Dušan Palko
rokovania :	generálny riaditeľ vodohospodárskej sekcie
Identifikačné číslo:	
Bankové spojenie:	Národná banka Slovenska
Číslo účtu:	

Dodávateľ :	Vodohospodárska výstavba, štátny podnik
	Karloveská č. 2
	842 04 Bratislava
štatutárny orgán :	Ing. Ivan Veselý
                          	poverený riaditeľ š.p.
Zástupca pre vecné 	Ing. Vladimír  Bakeš
rokovanie :	výrobno-technický námestník riaditeľa
Identifikačné číslo :	00156 752
Bankové spojenie :	Slovenská sporiteľňa, a.s., pobočka Bratislava - mesto
Číslo účtu:                	1881647 - 019/0900
Článok I.
Predmet zmluvy
1. 	Predmetom zmluvy je zabezpečenie výkonov vo verejnom záujme zo strany dodávateľa -  verejnoprospešných činností prevádzky Sústavy vodných diel Gabčíkovo – Nagymaros na slovenskom území a zabezpečenie plavebnej cesty na rieke Dunaj cez  toto vodné dielo za stanovené ceny^1).

2. 	Zabezpečenie výkonu verejnoprospešných činností prevádzky Sústavy vodných diel Gabčíkovo – Nagymaros na slovenskom území sa vzťahuje na tieto činnosti :
-	zabezpečenie ochrany dotknutého územia proti povodniam,
-	zabezpečenie ochrany kvality podzemných vôd,
-	zabezpečenie prevádzky ekologických objektov.

3. 	Zabezpečenie výkonu plavebnej cesty na rieke Dunaj cez Sústavu vodných diel Gabčíkovo – Nagymaros na slovenskom území sa vzťahuje na tieto činnosti :
-	zabezpečenie plavby cez  stupeň Gabčíkovo a stupeň Čunovo,
-	zabezpečenie plavebnej dráhy od zdrže po zaústenie pri Saape.

Článok II.
Povinnosti dodávateľa
1.	Vykonávať vo verejnom záujme ochranu dotknutého územia proti povodniam.
1.1.	Zabezpečiť bezporuchovú prevádzku objektov súvisiacich s ochranou územia.
1.2.	Zabezpečovať pravidelné opravy, údržbu a revízie objektov vodného diela súvisiacich s ochranou územia.
1.3.	Vykonávať činnosť technicko-bezpečnostného dohľadu na všetkých objektoch, ktoré súvisia s ochranou územia.

2.	Zabezpečiť ochranu kvality podzemných vôd.
2.1.	Sledovať kvalitu podzemných vôd dotknutého územia.
2.2.	Zabezpečiť monitoring vplyvu prevádzky vodného diela na prírodné a životné prostredie.  

3.	Zabezpečiť prevádzku ekologických objektov.
3.1.	Zabezpečovať bezporuchovú prevádzku ekologických objektov, vybudovaných ako súčasť Vodného diela Gabčíkovo.
3.2.	Zabezpečovať pravidelné opravy, údržbu a revízie ekologických objektov vodného diela súvisiacich s ochranou územia.

__________________________
1)	Zákon č.18/1996 Z.z. o cenách, Vyhláška č. 87/1996 Z.z. k zákonu o cenách
4.	Zabezpečiť plavbu cez stupeň Gabčíkovo a stupeň Čunovo.
4.1.	Zabezpečiť bezporuchovú prevádzku plavebných komôr stupňa Gabčíkovo a vykonávať pravidelné kontroly a revízie, opravy a údržbu technologických častí objektov v zmysle platných noriem a nariadení.
4.2.	Zabezpečiť bezporuchovú prevádzku plavebnej komory stupňa Čunovo a vykonávať pravidelné kontroly a revízie, opravy a údržbu technologických častí objektov v zmysle platných noriem a nariadení.

5. 	Zabezpečenie plavebnej dráhy od zdrže po zaústenie pri Saape.
5.1.	Udržiavať  plavebnú dráhu tak, aby bola zabezpečená plavba počas plavebného obdobia.
5.2.	Zabezpečiť bezporuchovú prevádzku všetkých objektov a technologických zariadení plavebnej dráhy a vykonávať pravidelné kontroly a revízie, opravy a údržbu technologických častí objektov v zmysle platných noriem a nariadení.

Čl. III.
Povinnosti objednávateľa
1.	Uhradiť náklady, ktoré vznikajú dodávateľovi pri realizácii dohodnutých výkonov vo verejnom záujme.

2.	Zabezpečiť ročnú zálohovú úhradu nákladov z výkonov vo verejnom záujme v celkovom objeme ......................tis. Sk (príloha č. 2 – výška bude presne špecifikované a odsúhlasená MF SR) v súlade so zákonom NR SR č. ...........   o štátnom rozpočte na rok 2002 a o doplnení niektorých zákonov.

5.	Výška nákladov výkonov vo verejnom záujme sa vypočíta ako súčet kvantifikácie nákladov na verejnoprospešnú činnosť a nákladov na zabezpečenie plavebnej cesty na rieke Dunaj cez  Sústavu vodných diel Gabčíkovo-Nagymaros na slovenskom území (príloha č. 2).
5.1.	Výška nákladov na verejnoprospešnú činnosť sa vypočíta na základe cenovej kalkulácie ekonomicky oprávnených nákladov dodávateľa (príloha č.1) a ceny, za ktorú dodávateľ tieto výkony realizuje (príloha č. 2). 
5.2.	Výška nákladov na zabezpečenie plavebnej cesty na rieke Dunaj cez Sústavu vodných diel Gabčíkovo-Nagymaros na slovenskom území sa vypočíta na základe cenovej kalkulácie ekonomicky oprávnených nákladov dodávateľa (príloha č.1 - tieto náklady budú presne špecifikované a odsúhlasené MF SR) a ceny, za ktorú dodávateľ tieto výkony realizuje (príloha č. 2).

Čl. IV.
Spôsob úhrady
Objednávateľ bude poskytovať finančné prostriedky na účet dodávateľa preddavkovo štvrťročne vo výške jednej štvrtiny plánovaného ročného objemu nákladov dodávateľa z kapitoly Ministerstva pôdohospodárstva SR, v súlade s §54 ods. 1 písm. b/2 zákona NR  SR č. 303/1995 Z.z. o rozpočtových pravidlách.

Čl. V.
Plnenie zmluvy
1.	Zmluva sa uzatvára na dobu určitú.
Začiatok plnenia  zmluvy   :   1.  1.2002  
Ukončenie plnenia zmluvy :	31.12.2002

2.	Zmluvné strany sa dohodli na prípustnej tolerancii + (-) jedno percento.

Čl. VI.
Osobitné ustanovenia
1.	Dodávateľ je povinný jednoznačne preukázať objednávateľovi straty, ktoré mu vznikajú pri výkonoch vo verejnom záujme.

2.	Dodávateľ je povinný štvrťročne predkladať objednávateľovi oddelene sledované výkony, tržby a náklady podľa predmetu zmluvy s tým, že protokolárne sa bude plnenie zmluvy vyhodnocovať polročne.

3.	Ak nepredvídané skutočnosti neumožnia dodržať niektoré ustanovenia zmluvy, zmluvné strany sa dohodnú na opatreniach, ktoré zabezpečia objektivizáciu vzájomných záväzkov.

Čl. VII.
Kontrolné opatrenia
1.	Objednávateľ zabezpečí kontrolu dodržiavania podmienok, za ktorých bola úhrada stanovená (čl. III. bod 3.).

2.	Objednávateľ je povinný kontrolovať plnenie predmetu zmluvy podľa čl. I. tejto zmluvy.

3.	Dodávateľ je povinný umožniť objednávateľovi vykonanie kontroly v rozsahu príslušných všeobecne záväzných  právnych predpisov.

4.	Zmluvné strany sú povinné bezodkladne vzájomne si oznámiť skutočnosti, ktoré by mohli ohroziť plnenie zmluvy a to aj v jej častiach.

Čl. VIII.
Záverečné ustanovenia
1.	Túto zmluvu je možno meniť alebo dopĺňať len po vzájomnom súhlase oboch zmluvných strán. Zmeny alebo doplnky musia mať písomnú formu a tvoria neoddeliteľnú súčasť tejto zmluvy.

2.	Zmluvné strany môžu od tejto zmluvy odstúpiť písomnou formou v prípade neplnenia      povinností uvedených v čl. II a čl. III jednou zo zmluvných strán. 

3.	Za odstúpenie od zmluvy patrí poškodenej strane odškodnenie vo výške preukázateľne vynaložených nákladov.

4.	Prílohy č. 1 -  2 tvoria neoddeliteľnú súčasť tejto zmluvy.

5.	Zmluva je vyhotovená v 5 rovnopisoch, z ktorých každá strana dostane dve vyhotovenia a jedno vyhotovenie dostane Ministerstvo financií SR.

6.	Zmluva nadobúda platnosť a účinnosť dňom podpisu obidvomi zmluvnými stranami.

Bratislava , dňa ……………….

_______________________					________________________
Objednávateľ						                 Dodávateľ

Strana  z počtu